《送法海长老》
宋代·释重顯

常爱裴相国，式芳尘，
断际高风慕要伦。拟欲事师为弟子，
不知慕法付何人。常爱李相国，
垂列星，药峤深源宅性灵。
我来问道无馀说，云在清霄水在瓶。
缅想当时二台辅，出镇藩维访诸祖。
寥寥浮幻轻百年，落落宏规照千古。
今闻仙都贤太守，入致褰帷声浩浩。
英佐一一分化条，文经武纬亦难讨。
远远牋函飞乳峰，选开士兮恢吾宗。
觌夜光非震沧海，聆正音岂玩焦桐。
徒夸麟龙，自西自东。
应排罔象得象，必须觉雄让雄。
今既塞请，还也奇别。
茫茫普热，纷纷下雪。
倒流四河，载发枯枿。
卷舒立方外干坤，纵横挂域中日月。
黄头碧眼知未知，去去凭谁继清绝。